cyanic-selkie/wikianc huggingface dataset:
Rodžers Kormans
Kormans ir filmu producēšanas uzņēmuma New World Pictures līdzdibinātājs, filmu izplatīšanas New Concorde dibinātājs, kā arī ilggadējs Kino mākslas un zinātnes akadēmijas biedrs. 2009. gadā Kormans saņēma Kinoakadēmijas goda balvu "par bagātīgo dažādu filmu žanru un režisoru atbalstīšanu".
Kormans ASV ir pazīstams arī ar vairāku slavenu ārzemju režisoru, kā Federiko Fellīni, Ingmara Bergmana, Fransuā Trifo un Akiras Kurosavas, filmu izplatītāju. Kormans mācīja un iedvesmoja vairākus jaunus režisors, kā Frānsisu Fordu Kopolu, Ronu Hauardu, Mārtinu Skorsēzi, Džonatanu Demiju, Pīteru Bogdanoviču, Džo Danti un Džeimsu Kemeronu. Devis arī startu tādu aktieru kā Pītera Fondas, Džeka Nikolsona, Denisa Hopera, Brūsa Derna, Daienas Ladas un Viljama Šetnera karjerām. Bieži attēlojis arī nelielas lomas filmās, no kurām pazīstamākās ir "Krusttēvs 2" (1974), "Jēru klusēšana" (1991), "Filadelfija" (1993), "Apollo 13" (1995) un "Mandžūru kandidāts" (The Manchurian Candidate, 2004).
Berlīnes televīzijas tornis
Torņa celtniecību uzsāka 1964. gadā un pabeidza 1969. gadā. Torņa sākotnējais augstums bija 365 metri, bet pēc antenas modernizācijas 1997. gadā, torņa augstums palielinājās līdz 368,03 metriem.
Televīzijas tornis ir viens no Berlīnes pazīstamākajiem simboliem un ir populārs tūristu galamērķis. Gaišā dienas laikā no skatu platformas redzamība var sasniegt pat 42 kilometrus. Torņa lodē atrodas skatu laukums un restorāns. Restorāns atrodas 207 metru augstumā un restorāna rotācija veic vienu pilnu apgriezienu 30 minūšu laikā.
Nokia 5110
Nokia 5110 ir GSM mobilais telefons, kuru ražoja Nokia. Tā ražošana tika uzsākta 1998. gadā. Ikdienišķai lietošanai orientētais tālrunis izmantoja to pašu platformu, kuru izmantoja biznesa orientētais Nokia 6110. Tam bija vienkāršāk izkārtota saskarne, kā arī tas iztika bez infrasarkanā stara porta.
Lai gan pēc šodienas standartiem 5110 (zināms arī kā Nokia 5146 T-Mobile tīklā un kā nk402 Orange UK tīklā) tiktu uzskatīts par ļoti lielu telefonu, tas bija ļoti izturīgs, ar ilgu baterijas dzīvības laiku un bija viens no pirmajiem telefoniem, kurā bija populārā spēle Snake. Tas pildīja visas standarta telefona funkcijas un bija viens no pirmajiem telefoniem, kuram bija pieejami maināmi priekšējie vāciņi. Nokia 5110 ražošana tika pārtraukta 2001. gadā.
Šerloks Holmss (mūzikls)
Šerloks Holmss ir Raimonda Paula mūzikls ar Jāņa Petera dziesmu tekstiem pēc Artura Konana Doila darbu motīviem, kura pirmizrāde Dailes teātrī notika 1979. gadā.
Vēsture
Dramatizējumu šai izrādei veidoja aktieris Valentīns Skulme, mūziku rakstīja Raimonds Pauls, izrādes režisors — Kārlis Auškāps, scenogrāfs — Juris Dimiters, kostīmu māksliniece — Baiba Puzinas, horeogrāfe — Janīna Pankrate. Mūzikla 1979. gada iestudējumā galvenās lomas atveido Valentīns Skulme (Šerloks Holmss), Gunārs Placēns (Doktors Vatsons) un Juris Strenga (Moriartijs). Šis iestudējums kļuva ļoti populārs un tika spēlēts apmēram desmit gadus.
2006. gadā Andris Bērziņš Dailes teātrī iestudēja jaunu izrādi "Cits Šerloks Holmss" ar Pēteri Liepiņu, Juri Kalniņu un Arti Robežnieku galvenajās lomās.
1980. gadā daļa mūzikla dziesmu tika izdotas skaņuplatē.
Dziesmu saraksts
Instrumentāls ansamblis R. Paula vadībā.
Nataša Bojkoviča
Nataša Bojkoviča (sr; dzimusi Belgradā) ir Serbijas starptautiskā lielmeistare šahā (1991).
Biogrāfija
1991. gadā uzvarējusi Pasaules junioru šaha čempionātā U20 meiteņu vecuma grupā. Četras reizes bijusi labākā Dienvidslāvijas sieviešu šaha čempionātos (1995, 1996, 1997, 1998). Daudzu starptautisko šaha turnīru laureāte, tajā skaitā dalījusi 1.-3. vietu Belgradā (1990), uzvarējusi Drēzdenē (1993), dalījusi 1.-7. vietu Eiropas individuālajā šaha čempionātā Varšavā (2001, pēc papildu rādītājiem palikusi 6. vietā),, uzvarējusi Belfortā (2002) un Belgradā (2008).
Četras reizes piedalījusies Pasaules šaha čempionātos sievietēm pēc izslēgšanas sistēmas:
Pārstāvējusi Dienvidslāvijas un Serbijas komandas lielākajos komandu šaha turnīros:
Par panākumiem turnīros FIDE 1988. gadā viņai piešķīrusi starptautiskās meistares (WIM), bet 1991. gadā - starptautiskās lielmeistares (WGM) nosaukumu. 2007. gadā saņēmusi arī vīriešu starptautiskā meistara (IM) nosaukumu. 2015. gadā saņēmusi FIDE trenera nosaukumu.
Stjuarts O'Greidijs
Stjuarts O'Greidijs (en; dzimis Adelaidā) ir bijušais profesionālais Austrālijas šosejas riteņbraucējs. Karjeru viņš sāka kā treka riteņbraucējs. Viņš un Greiems Brauns ieguva zelta medaļu vīriešu medisonā 2004. gada Olimpiskajās spēlēs. O'Greidijs 2007. gadā uzvarējis arī Parīze—Rubē sacensībās.
O'Greidijs piedalījās Tour de France kopš 1998. gada līdz pat karjeras beigām 2013. gadā un cīnījies punktu klasifikācijā, uzrādot otro rezultātu 1998., 1999., 2001. un 2005. gada sacensībās. 1998. un 2001. gadā viņš valkāja dzelteno kopvērtējuma līdera krekliņu.
Karjeru viņš noslēdza Austrālijas UCI ProTeam komandā .
2005. gadā Austrālijas Sporta institūts iekļāva viņu savā Best of the Best sarakstā.
2013. gada 24. jūlijā tika publicēts Francijas senāta ziņojums par EPO lietošanu 1998. gada Tour de France, tajā parādījās arī O'Greidija vārds pie aizdomīgajiem rezultātiem. Tajā pašā dienā viņš Austrālijas laikrakstam atzina, ka lietojis EPO 1998. gada sacensībās, bet notiekošie aresti nobiedēja viņu tik ļoti, ka atturēja viņu no dopinga lietošanas pārējās karjeras laikā.
2019. gada beigās pievienojās Austrālijas daudzdienu sacensību Tour Down Under organizatoru komandai, lai no 2021. gada kļūtu par sacensību direktoru.
1306. gads
1306. gads bija parastais gads, kas pēc Jūlija kalendārā sākās sestdienā.
Lera
Lera (gr) ir Grieķijai piederoša sala Egejas jūrā, pēc platības tā ir sestā lielākā Dodekanesas sala. Salas galvenā pilsēta ir Aija Marina.
Eralds Derviši
Eralds Derviši (sq; dzimis Duresi) ir Albānijas starptautiskais lielmeistars šahā (1998). Pēc profesijas viņš ir jurists.
Izglītība
No 1994. līdz 1998. gadam mācījies Ģerģa Kastrioti skolā Duresi. No 1999. līdz 2006. gadam studējis Padujas (Itālija) Universitātes Juridiskajā fakultātē un to beidzot aizstāvējis disertāciju ar nosaukumu "Juridiskie attiecības starp Albāniju un Eiropas Savienību, pievienošanās perspektīvas" un ieguvis bakalaura grādu.
Darba gaitas
No 2007. gada jūnija līdz 2007. gada novembrim Albānijas Iekšlietu ministrijas Juridiskā departamenta jurists. 2007. gada janvāra līdz 2008. gada oktobrim — Juridiskās fakultātes ārštata krimināltiesību lektors. 2007. gada novembra līdz 2008. gada aprīlim premjerministra vietnieka padomnieks. No 2008. gada aprīļa līdz 2008. gada augustam — Aizsardzības ministra padomnieks. No 2008. gada valsts importa-eksporta aģentūras priekšsēdētājs.
Sasniegumi šahā
Viņš ir vairāku starptautisku turnīru uzvarētājs: 2000. gadā Padujā, 2001. gadā Dženovā un Duresi, 2005. gadā Padujā, 2006. gadā Padujā un Brattonā. Šaha olimpiādē Albānijas komandā Derviši pirmoreiz spēlē 1994.gadā Maskavā, uzrādot rezultātu 7,5 punkti no 13 (+5, -3, =5). Viņš pārstāv savu valsti arī šaha olimpiādēs no 1998. līdz 2006. gadam, pēc tam 2012. un 2014. gadā, labāko rezultātu sasniedzot 2002. gadā Bledā 8,5 punkti no 11 (+6, -0, =5). 1998. gadā Elistā, viņš ieguva individuālo bronzas medaļu pie otrā galdiņa (+7, -2, = 3). Viņa kopējais rezultāts šaha olimpiādēs ir +44, -18, =34 [2]. Derviši piedalījās arī 2001. gada Eiropas komandu čempionātā.
Leptospiroze
Leptospiroze (gr (leptós) — ‘šaurs’, ‘smalks’; (speíra) — ‘savijums’), sarunvalodā saukta arī par žurku slimību, ir infekcijas slimība, kuru ierosina mikroorganismi — leptospīras. Infekcijas avots ir mājdzīvnieki un grauzēji. Slimības parādīšanās simptomi: paaugstināta ķermeņa temperatūra, bezmiegs, galvas un muskuļu sāpes.
Rumakova (Andrupenes pagasts)
Rumakova ir ciems Andrupenes pagastā, Dagdas novadā. Atrodas 258 km attālumā no Rīgas.
Kerri grāfiste
Kerri grāfiste (en, ga) ir grāfiste Īrijas dienvidos, Mansteras provincē. Kerri grāfistes pārvaldes centrs atrodas Tralījā. grāfistē dzīvoja 155 258 iedzīvotāji.
Losandželosas starptautiskā lidosta
Losandželosas starptautiskā lidosta (en) ir starptautiska lidosta Losandželosā, Kalifornijā, ASV. 2017. gadā lidostas pasažieru skaits pārsniedza 84 milijonus, tādejādi tā bija 5. noslogotākā lidosta pasaulē un 2. — ASV. Lidosta tika atklāta 1930. gadā.
Luīza Elizabete, Kurzemes princese
Luīza Elizabete, Kurzemes princese (, 1646—1690) bija hercoga Jēkaba vecākā meita, kas 1670. gadā apprecējās ar Hesenes-Homburgas landgrāfu Frīdrihu II.
Dzīvesgājums
1670. gada 23. oktobrī viņa apprecējās ar Hesenes-Homburgas landgrāfu Frīdrihu II, kas pārgāja reformātu ticībā. Luīzas Elizabetes tēvocis Brandenburgas-Prūsijas kūrfirsts Frīdrihs Vilhelms I drīz iecēla viņas vīru par Brandenburgas valsts karaspēka komandantu. 1673. gadā viņas māsa Kurzemes Marija Amālija apprecējās ar Hesenes-Kaseles landgrāfu Kārli, kas sekmēja šo vācu valstu reformātu dinastiju ciešāku savienību.
Pēc tam, kad 1685. gadā Brandenburgas kūrfirsts Frīdrihs Vilhelms I izdeva Potsdamas ediktu, Luīza Elizabete aicināja vajātos hugenotus apmesties Homburgā.
Soloras salas
Soloras salas (id) ir salu grupa Indonēzijā, Mazo Zunda salu arhipelāgā. Administratīvi ietilpst Austrumu Nusa Tengaras provincē, kur ir sadalītas Lembatas un Austrumfloresas apriņķos. Lielākā apdzīvotā vieta ir Lembatas apriņķa centrs Levoleba.
Ģeogrāfija
Salas izvietojušās Indonēzijas dienvidaustrumos. Ziemeļos tās apskalo Floresas jūra, dienvidos — Savu jūra. Aloras šaurums austrumos to atdala no Aloras salām, bet Floresas šaurums rietumos — no Floresas. Sastāv no trijām galvenajām salām — Lembatas (1266,4 km²), Adonaras (529,5 km²) un Soloras (226,3 km²), kā arī vairākām mazākām salām. Salas ir vulkāniskas izcelsmes, reljefs kalnains, augstākā virsotne ir Bolens 1651 m vjl Adonaras salā.
Salās valda tropiskais klimats. Ainavā dominē tropiskie lietusmeži.
Struteles muiža
Struteles muiža, agrāk arī Strutele vai K. Barona skola, ir ciems Tukuma novada Jaunpils pagastā. Izvietojies pagasta ziemeļos pie autoceļa V1459 12 km no pagasta centra Jaunpils un 96 km no Rīgas. Strutelē atrodas luterāņu baznīca, līdz 1990. gadam pastāvēja Krišjāņa Barona pamatskola, kuru pārcēla uz Viesatām. Apdzīvotā vieta izveidojusies ap bijušās Struteles muižas (Strutteln) centru, kā arī līdz 1946. gadam pastāvējušo Struteles pagasta valdi. Muižas ansamblis ar saglabājušos kungu māju, kalpu māju (1857) un magazīnu (1867), kā arī Struteles baznīca (1644) ir vietējas nozīmes arhitektūras pieminekļi. Muižas kalpu mājā 1835. gadā dzimis Krišjānis Barons.
Klaipēdas rajona pašvaldība
Klaipēdas rajona pašvaldība ir viena no 60 Lietuvas pašvaldībām. Atrodas vēsturisko Mazās Lietuvas un Žemaitijas novadu daļās, kas līdz 14. gadsimtam ietilpa Kursā. Tā robežojas ar Palangas un Klaipēdas pilsētām, Kretingas rajona, Pluņģes rajona, Rietavas rajona, Šilales rajona un Šilutes rajona pašvaldībām, kā arī Baltijas jūru.
Nelūgtie
"Nelūgtie" (en) ir 2009. gada psiholoģiska šausmu filma, kuras režisori ir the Guard Brothers. Galvenās lomas filmā atveido Emīlija Brauninga, Elizabete Benksa, Ariela Kebela un Deivids Stratērns. Filmas pirmizrāde notika ASV un Kanādā. Filma veidota kā rīmeiks Dienvidkorejas 2003. gada filmai A Tale of Two Sisters.
Anna, kura kādu laiku pavadījusi psihiatriskajā slimnīcā, nu atgriežas mājās, tomēr viņas atveseļošanos apdraud nežēlīgā pamāte un mirušās mātes vīzijas.
Ļepjeļa
Ļepjeļa jeb Ļepeļa  ir pilsēta Baltkrievijā, Vitebskas apgabalā, Ļepjeļas rajona centrs pie Daugavas pietekas Ullas iztekas no Ļepjeļas ezera.
Cilvēki
Ļepjeļa ir padomju/krievu kinorežisora Vladimira Motiļa (Владимир Яковлевич Мотыль, 1927-2010) dzimtā pilsēta.
Zedd
Visvairāk darbojas electro house mūzikas žanrā, tomēr ar laiku paplašinājis muzikālo žanru loku. Visplašāk pazīstamie Zedd skaņdarbi ir Stay (kopā ar Alesiju Karu) un Clarity (kopā ar Foxes). Abi darbi iekļuva Billboard Hot 100 pirmajā desmitniekā. Piedalījies Arianas Grandes dziesmas Break Free ierakstā. Par Clarity saņēmis Grammy balvu par labāko deju mūzikas ierakstu. 2018. gadā Billboard iekļāva Zedd deju mūzikas saraksta 7. vietā.
The Pride of the Yankees
The Pride of the Yankees ir 1942. gada ASV filma, kuras režisors ir Sems Vuds.
Filma ir par Ņujorkas "Yankees" spēlētāju Lū Gērigu. Tajā galvenās lomas attēlo Gērijs Kūpers, Terēza Raita, Volters Brenans, Mazulis Rūts un Dens Dirje.
Filma iznāca vienu gadu pēc Geriga nāves. Viņš nomira no amiotrofās laterālās sklerozes, kas ASV vēlāk kļuva plašāk pazīstama ar nosaukumu "Lū Gēriga slimība". Filma paši sevi attēloja arī daži no "Yankees" spēlētājiem, tai skaitā Mazulis Rūts. Filma tika nominēta Amerikas Kinoakadēmijas balvai 11 nominācijās, balva tika saņemta labākās montāžas kategorijā. 2008. gadā šī tika atzīta par visu laiku trešo labāko ASV sporta filmu. Ikoniskā Kūpera frāze "Šodien es sevi uzskatu par laimīgāko cilvēku uz Zemes" tika atzīta par 38. labāko filmu citātu.
Nauene
Nauene (de) ir pilsēta Vācijā, Brandenburgā, Hāfellandes apriņķī, uz rietumiem no Berlīnes.
Vēsture
Rakstos pirmoreiz minēta 1186. gadā. Pēc Otrā pasaules kara Nauene atradās VDR sastāvā.
Infrastruktūra
Pie Nauenes atrodas 1906. gadā dibinātais radioraidītājs (Grossfunkstelle Nauen), kas ir vecākais darbojošais šāda veida objekts pasaulē.
Rumpeiši
Rumpeiši ir ciems Preiļu pagastā, Preiļu novadā. Atrodas 204 km attālumā no Rīgas.
Ciema apkārtnē atrodas Komponista J. Ivanova piemiņas akmens.
Animāciju datubāze
Animāciju datubāze (angļu: animation database) ir datubāze, kurā glabājās cilvēku kustības vai animāciju fragmenti, kuriem var piekļūt, analizēt tos un izveidot vaicājumus, lai izstrādātu un apkopotu jaunas animācijas. Zinot, ka lielu apmēru animāciju izveide ir gan laikietilpīga, gan dārga, animāciju datubāze atļauj lietotājiem, kuri veido animācijas, izmantot jau gatavas un iepriekš izveidotas komponentes, kā arī animāciju fragmentus.
Sākotnējie animāciju datubāzu piemēri sevī ietvēra MOVE sistēmu, kas izmantoja objektorientētu datubāzi. Modernās animāciju datubāzes var papildināt izmantojot skeleta animācijas kustību uztveres datus.
Citi piemēri sevī ietver pūļa simulāciju, kurā vairāku cilvēki tiek simulēti kā pūlis. Zinot, ka dažās programmās nepieciešams, lai cilvēki staigātu atšķirīgos ātrumos, pieņemsim, uz trotuāra, animāciju datubāze var tikt izmantota, lai iegūtu un savienotu dažādas animētās figūras. Šī metode ir galvenokārt zināma kā "kustību grafiki".
Animāciju datubāze var tikt izmantota arī "interaktīviem stāstiem", kuros animāciju fragmenti tiek iegūti no animāciju datubāzes un tad tiek pārstrādāti (angļu: recycled), lai vēlāk tos savienotu jaunos stāstos. Piemēram, animācijas datubāze ar nosaukumu Animebase tiek izmantota iekš Words Anime sistēmas, lai palīdzētu animāciju ģenerēšanu izmantojot pārstrādātās komponentes. Šādā pieejā lietotājs var ievadīt vārdus, kuri veido stāsta daļas un vaicājumus, lai ignorētu datubāzes mēģinājumu palīdzēt izvēlēties atbilstošus animāciju fragmentus. Šāda tipa sistēmai patiešām var būt nepieciešams izmantot divas datubāzes: animāciju datubāzi, kā arī stāstu pārziņas datubāzi. Stāstu pārziņas datubāze var izmantot tematus, predikātus un objektus, kas atsaucas uz stāsta fragmentiem. Pēc tam sistēma palīdz lietotāju savienot starp stāstu un animācijas fragmentiem.
Animāciju datubāzes var arī tikt izmantotas humanoīdu modeļu vizuālo scēnu izveidē. Kā par piemēru kalpo animēto humanoīdu-bāzēto žestu valodas sistēmas izstrādātā programma, kas palīdzētu invalīdiem.
Vēl tiek veidota programma, kurā animāciju datubāze sastāvētu no brīvo kustību (angļu: idle motion) sintēzes cilvēku tēliem. Cilvēki kustās visu laiku un ļoti unikālos veidos, tamdēļ pastāvīgu un reālistisku brīvo kustību imitēšana katrai personai starp dažādiem animāciju segmentiem vienmēr ir bijis izaicinājums, piemēram, katrai personai ir unikāls veids, kā tas stāv un šo stāvēšanu ir nepieciešams atainot ar animāciju pēc iespējas reālistiskāk. Viena no problēmām ir tā, ka brīvās kustības ietekmē visas locītavas un vienkārši veicot statiskas kustības katrā locītavā gala rezultāts neatgādina reālistiskas kustības. Viens no variantiem kā atrisināt šo problēmu ir animāciju datubāzes, kurai būtu piesaistīti liela daudzuma iepriekš ierakstītu cilvēku kustību dati, izmantošana un iegūstot piemērotus kustību šablonus no datubāzes ar statiskās analīzes palīdzību.
Podporučiks
Podporučiks (no pl — ‘[virsnieks] uzdevumiem’) ir jaunāko virsnieku dienesta pakāpe vairāku slāvvalodīgo valstu bruņotajos spēkos. Krievijas armijā šī pakāpe tika lietota no 18. gadsimta sākuma līdz Krievijas pilsoņu kara laikam. Latviešu nacionālajos bruņotajos spēkos šī pakāpe pastāvēja līdz 1919. gada 28. februārim, kad ar apsardzības ministra pavēli Nr. 13 tā tika aizvietota ar leitnanta pakāpi.
Krūdi 2: Jauna ēra
"Krūdi 2: Jauna ēra" (en) ir 2020. gada ASV animācijas filma. Filmas režisors ir Marks Svifts. Galvenos tēlus ierunājuši Nikolass Keidžs, Emma Stouna, Raiens Renoldss, Ketrīna Kīnere, Klārks Djūks, Klorisa Līčmane, Pīters Dinklidžs, Leslija Manna un Kellija Mērija Trena. Filmas pirmizrāde notika ASV. Filma ir turpinājums 2013. gada filmai "Krūdi". Tās pasaules ienākumi vairāk nekā 215 miljoni ASV dolāru, padarot to par desmito ienesīgāko 2020. gada filmu.
South Park: The Stick of Truth
South Park: The Stick of Truth ir darbības datorspēle, kas balstīta animētajā situāciju komēdijā "Dienvidparks". To izstrādājis Obsidian Entertainment un izdevis Ubisoft Entertainment. Spēles scenāristi ir "Dienvidparka" autori Trejs Pārkers un Mets Stouns. Spēlētāja vadāmais tēls varēs kontaktēt ar Kartmenu, Keniju, Kailu, Stenu un citiem "Dienvidparka" tēliem, kā arī cīnīties pret nacistu zombijiem un citiem ienaidniekiem. 2017. gadā iznāca spēles turpinājums South Park: The Fractured But Whole.
Grāvju iela (Jūrmala)
Grāvju iela ir iela Jūrmalā, Mellužu apkaimē. Grāvju iela sākas krustojumā ar Mellužu prospektu un beidzas krustojumā ar Mētru ielu. Kopējais ielas garums ir 1320 metri, tā ir klāta ar grants segumu, bet posmā no Vasaras ielas līdz Mētru ielai ir asfalta segums. Ielai ir strupceļš, jo starpā atrodas dzelzceļš. Ielā ir savrupmāju un vasarnīcu apbūve.
Ielu savienojumi
Grāvju iela ir savienota ar šādām ielām:
Nokia 6110
6110 izmanto to pašu ik dienišķai lietošanai mērķēto platformu, kuru izmanto Nokia 5110, taču atšķirībā no 5110, tam bija mazliet sarežģītāka saskarne kā 2110. Tam bija arī iebūvēts infrasarkanā stara ports. Tam bija arī maināmi priekšējie vāciņi. Tajā laikā tie bija pieejami tikai priekš 5110.
Tas bija pirmais Nokia telefons, kurā bija populārā spēlē Snake, pirmais Nokia telefons, kas izmantoja izvēlnes ikonas, kā arī pirmais ar infrasarkanā stara portu.
Engelholma
Engelholma (sv) ir pilsēta Skones lēnē, Zviedrijā. 2017. gadā pilsētā dzīvoja 42 131 iedzīvotājs. Pilsētu 1516. gadā dibināja Dānijas karalis Kristiāns II. Pilsētā bāzējas hokeja klubs Rögle BK, kas spēlē Zviedrijas hokeja līgā.
Mauser Gewehr 98
Gewehr 98 jeb G98 (Mauser G98) ir Vācijas kājnieku pamatbruņojumā esoša 8 mm kalibra karabīne laikā no 1898. gada gadam. Vēlāk plaši izmantota līdz pat mūsu dienām dažādu valstu armiju, paramilitāro grupējumu un partizāņu kustību bruņojumā, kā arī medībās.
Karabīni izstrādāja un sāka ražot Vācija, brāļu Vilhelma un Paula Mauzeru — Wilhelm Mauser (1834—1883), Paul Mauser (1838—1914) — rūpnīcā 1898. gadā (paralēli šautenei Gewehr 98 jeb G98) aptuveni līdz 1905. gadam. 1908. gadā, pārejot no apaļgalu lodēm uz smailgalu lodēm, sāka ražot uzlabotu karabīnes modeli, ko kopš 20. gadiem pieņemts dēvēt par K98a. Nākamā modifikācija parādījās 1935. gadā kā Karabiner 98 kurz jeb K98k (īsāka, līdz ar to vieglāk lietojama, mazliet atšķirīgs plecu siksnas stiprināšanas veids, uzlabots tēmēklis), kuru pieņēma vērmahta kājnieku daļu pamatbruņojumā.
Eicēni
Eicēni ir ciems Cēsu novada Vaives pagastā. Atrodas pagasta centrālajā daļā.
Apdzīvotā vieta atrodas nomaļus no valsts autoceļiem. Ciema apkārtnē atrodas Eicēnu dīķis.
Saule (Jaunpils pagasts)
Saule, agrāk arī Lauku Jaunāmuiža vai Jaunlauki, ir ciems Tukuma novada Jaunpils pagastā. Izvietojies pagasta vidusdaļā 5 km no pagasta centra Jaunpils un 95 km no Rīgas. Saulē atrodas veikals, vairākas ražotnes. Apdzīvotā vieta izveidojusies ap bijušās Lauku Jaunāmuižas (Neuhof) pusmuižas centru. Izaugusi pēckara gados sākotnēji kā kolhoza «Saule» centrālais ciemats, vēlāk — kā viens no kolhoza «Dzirkstele» iecirkņu ciematiem.
Brīnumu parks
"Brīnumu parks"" (en) ir 2019. gada datoranimācijas 3D filma, kuras režisors ir Dilans Brauns. Oriģinālvalodā lomas ieskaņojuši: Dženifere Gārnere, Metjū Broderiks, Džons Olivers, Mila Kūnisa, Kenans Tompsons, Kens Džongs, Norberts Leo Butcs, Brianna Denski un Kens Hadsons Kempbels.
Klements XIII
Pāvests Klements XIII (, dzimis, miris ), īstajā vārdā Karlo della Torre di Reconiko (Carlo della Torre di Rezzonico), bija Romas pāvests no līdz.
Karlo Reconiko ir dzimis Venēcijā, studējis Padujā, strādāja Romas kūrijā. Pāvests Klements XII viņu iecēla kardināla amatā, savukārt pāvesta Benedikta XIV laikā kļuva par Padujas bīskapu.
Pontifikāta laikā Klements XIII cīnījās pret jezuītiem. Aizliegto grāmatu reģistrā iekļāva Denī Didro vadībā tapušo "Enciklopēdiju".
Nenoteiktais integrālis
Nenoteiktais integrālis ir funkcijas f(x) visu primitīvo funkciju F(x)+C kopums, kuru atvasinājums ir vienāds ar f(x). To apzīmē ar, kur C ir integrācijas konstante. Primitīvo funkciju kopuma noteikšanu sauc par funkcijas integrēšanu, un tā ir pretēja darbība atvasināšanai. Nenoteiktos integrāļus ar noteiktajiem integrāļiem saista Ņūtona—Leibnica fundamentālā teorēma: funkcijas noteiktā integrāļa vērtība kādā intervālā ir vienāda ar tās nenoteiktā integrāļu starpību intervālu galapunktos. Pastāv vairāki nenoteiktā integrāļa atrašanas veidi, tai skaitā ar substitūciju, izmantojot parciālo integrēšanu, izmantojot nenoteiktā integrāļa linearitāti.
Definīcija
Funkciju F(x), kuras atvasinājums ir dotā funkcija, t.i.,, sauc par dotās funkcijas f(x) primitīvo funkciju.
Dotās funkcijas f(x) primitīvo funkciju kopu F(x) + C sauc par tās nenoteikto integrāli un apzīmē:, kur Cir patvaļīga konstante, dxir integrācijas mainīgā diferenciālis, f(x)ir zemintegrāļa funkcija, f(x)dxir zemintegrāļa izteiksme.
== Nenoteiktā integrāļa īpašības ==
Pamatintegrāļu tabula
Tāpat kā atvasinājuma formulu gadījumā arī nenoteiktā integrāļa pamatformulas ir iedalāmas 2 grupās:
Meža susuris
Meža susuris (Dryomys nitedula) ir viena no susuru dzimtas (Gliridae) vāverveidīgo grauzēju sugām. Izplatīts Dienvideiropas austrumos, Centrāleiropā un Austrumeiropā, areālam austrumu virzienā sasniedzot Centrālāziju.
Izplatība
Meža susuris Eiropā sastopams, sākot ar Šveici izplatības areāla rietumos, austrumu virzienā plašā areālā turpinās pāri Eiropai, ietverot Mazāziju, Kaukāzu, Krievijas centrālo daļu, Vidusāziju, Ķīnas ziemeļrietumus un Pakistānu, sasniedzot 90° austrumu meridiānu. Areāla perifērijā daudzas sīkas, izolētas populācijas — Izraēlā, Irānā, Afganistānā, Tiaņšaņā un Siņdzjanas reģionā Ķīnā. Vidusjūras reģionā meža susuris mājo Itālijā, Balkānos, Turcijā, Sīrijā un Izraēlā. Sastopams no jūras līmeņa līdz 2300 m virs jūras līmeņa.
Latvijā
Latvija ir meža susura izplatības areāla ziemeļu robeža, tāpēc pie mums sastopams ļoti reti. Tā ir aizsargājama suga un meža susuris ir ietverts Latvijas Sarkanajā grāmatā (3. kategorijā). Latvijā meža susura populācija ir izolēta, skaitliski un teritoriāli maza. Dzīvotnes konstatētas Latgales dienvidos. Sastopams Ilgu dabas liegumā, dzīvotne atrasta 1968. gadā. Liegums robežojas ar Silenes dabas parku un atrodas Baltkrievijas pierobežā Skrudalienas pagastā. Sugas atradnes konstatētas arī ārpus dabas parka.
Latvijā meža susuris ir tipisks mežu iemītnieks, kurš dzīves lielāko daļu pavada kokos. Dzīvo dažāda vecuma un galvenokārt jauktos skujkoku mežos ar izteiktu otro stāvu un bagātīgu pamežu. Dzīvotnēm ir raksturīgs izteikts reljefs, biotopu mozaīka un biotopu pārejas zonas, kurās robežojas mežmalas ar vecām pamestām pļavām vai mitrām ieplakām. Susura dzīvotnes var būt dabiski vai stādīti priežu un egļu meži, kuros pamežā dominē lazdas.
Izskats
Meža susuris ir neliels vāverveidīgais grauzējs, vizuāli atgādina daļēji peli, daļēji vāveri. Ķermeņa garums 7,5—13 cm, astes garums 6—11 cm, svars 15—40 g. Starp dzimumiem ārēju atšķirību nav. Pirmsguļas periodā susuriem ir vislielākais ķermeņa svars. Tas var būt pat divkārt lielāks par svaru pavasarī, jo ir uzkrātas zemādas tauku rezerves enerģijai.
Kažoka matojums samērā īss, biezs. Krāsojums ķermeņa augšpusē rūsganbrūns, sāni tumši pelēki, apakšpuse iedzelteni gaišpelēka. Abpus galvai virs baltajiem vaigiem ap acīm izceļas gareni, melni laukumi, kas stiepjas no purna līdz ausīm (var nesasniegt ausis, var pavisam nedaudz aizstiepties aiz ausīm). Astes krāsa virspusē okerpelēka, galā ar baltu apmali, bet apakšpusē dzeltenbalta. Apmatojuma maiņa notiek divas reizes gadā — pavasarī un rudenī.
Līdzīgas sugas
Meža susurim līdzīgs ir dārza susuris, bet pirmais ir mazāka auguma, tā aste ir īsāka, kuplāka un gaišāka, ar vienmērīgāku krāsojumu. Arī ausu gliemežnīcas meža susurim ir relatīvi platākas un īsākas, košajai sejas maskai citādas formas melnais laukums (parasti nesasniedz ausis vai tikai pavisam nedaudz aizstiepjas aiz ausīm).
Uzvedība
Meža susuris ir nometnieks, aktīvs tikai siltajā gada periodā. Sastopams biezos mežos, parasti lapkoku vai jauktu koku mežos ar bagātīgu pamežu. Mājo arī krūmāju biežņās, dārzos un akmeņainās pļavās. Galvenokārt uzturas krūmos vai koku apakšējos zaros. Meža susuris ir izteikti teritoriāls dzīvnieks. Teritorijas lielums ir apmēram 65—100 m diametrā.
Ziemošana
Ziemu pavada ciešā ziemas miegā savlaicīgi sagatavotā ziemošanas migā — citu dzīvnieku izraktā alā vai dabīgā alā zem saknēm, zem celmiem, zem kritalām un koku lapām, dobos celmos. Ligzda veidota no sūnām un sakaltušas zāles, siltināta ar spalvām un vilnu. Ziemo vienatnē vai nelielās grupās (līdz 11 īpatņiem ). Guļa atkarībā no izplatības areāla sākas septembrī vai oktobrī. Latvijā meža susuris guļ no septembra vidus līdz aprīļa beigām. Toties Izraēlā meža susuris ir aktīvs visu gadu. Pieaugušie īpatņi (tēviņi vispirms, mātītes vēlāk) ielien ziemas migās ātrāk nekā jaunie susuri. Ziemas miegā susuris guļ uz sāna, saritinājies kamolā. Purniņš un kājas cieši piekļautas vēderam, ar kuplo asti pārsegtas gan kājas, gan galva. Nereti vienā ziemošanai sagatavotā midzenī vienkop salasās vairāki dzīvnieki. Atmodas periods iestājas aprīlī. Vispirms atmostas tēviņi, apmēram nedēļu vēlāk mātītes.
Vasaras periods
Vasarā dārza susuris aktīvs krēslā un tumsā (no saulrieta līdz saullēktam). Meistarīgi un veikli kāpelē pa krūmiem, koku zarotni, rāpjas pa stumbriem. Labi lec no koka uz koku (līdz 2 m). Pa virszemi pārvietojas samērā reti.
Vasaras midzeņa sienas tiek darinātas no smalkiem zariņiem un koku lapām, no iekšpuses izklāts ar paparžu plūksnām, zāles, mizas stērbelītēm, sūnām un blīgznu pūkām. Midzeņi ir apaļi, apmēram 15—25 cm diametrā, ieeja viena, parasti vērsta pret stumbru. Miga parasti atrodas 1—7 m augstumā. Mitināties vasaras midzeņos var gan atsevišķi īpatņi, gan vairāki vienkop (mātīte ar bērniem vai arī mātes aprūpi zaudējuši, bet pilnīgu patstāvību vēl neieguvuši viena metiena jaunuļi).
Barība
Meža susuris ir visēdājs — barojas gan ar dzīvnieku, gan augu izcelsmes barību. Tomēr lielāko daļu sastāda dzīvnieku izcelsmes barība. To iegūst galvenokārt koku zarotnē, uz zemes salīdzinoši reti. Barības sastāvs ļoti daudzveidīgs: tie ir gliemji, tārpi, kukaiņi (visās attīstības stadijās), zirnekļi, nelieli putni (pirmkārt, dobumperētāji), putnu olas un mazuļi, peļveidīgo grauzēju mazuļi, daudzu sugu koku un krūmu sēklas, lapas, ziedi, rieksti, ozolzīles, dažādi augļi un ogas.
Meža susuris iegūto barību mēdz aizgādāt uz noteiktām paslēptuvēm, lai drošībā un netraucēti ieturētu maltīti. Šajās ēstuvēs atrodamas ēdiena paliekas, pārsvarā tie ir kukaiņu hitīna apvalki. Arī spirās, kas bieži vien atstātas turpat līdzās, saskatāms kukaiņu (lielākoties vaboļu) apvalka daļas.
Vairošanās
Vairošanās periods meža susurim sākas uzreiz pēc mošanās no ziemas miega (Latvijā maijā). Pāroties noskaņoti dzīvnieki reizēm mēdz būt aktīvi arī gaišajās diennakts stundās, partnera meklējumos viņi pārvietojas ne vien pa kokiem un krūmiem, bet nereti arī pa zemi. Tie atstāj smaržojošas zīmes un skandina "kāzu dziesmas". Mātītes svilpj (vai nu asi, spalgi, aprauti, vai arī stieptās sērijās), tēviņu radītās skaņas atgādina zemās toņkārtās ieturētu burbuļojošu šņākšanu. Starp atsevišķiem saucieniem vai to sērijām tiek ieturētas diezgan garas pauzes. Mātītes sauc skaļāk par tēviņiem. Pēc sapārošanās pāris šķiras, par mazuļiem rūpējas tikai māte. Latvijā gadā viens metiens. Siltos reģionos var būt 2—3 metieni. Grūsnības periods ilgst 21—30 dienas. Piedzimst 2—7 nevarīgi, kaili un akli mazuļi. Piedzimstot mazulis sver 2 g. Acis atveras apmēram 16 dienu vecumā. Metiens neattīstās vienmērīgi. Vairākas stundas ik nakti, kamēr māte meklē sev barību, mazuļi pavada vieni. Ja midzenis, top pārlieku piegružots vai, ja draud briesmas, māte mazuļus, satvertus zobos, aiznes uz citu vietu. Kad pēcnācēji paaugušies, uz citu mājvietu viņi pa zemi vai zariem tiek vesti prom rindā jeb karavānā. Māte par mazuļiem rūpējas apmēram 5 nedēļas. Dzimumgatavību meža susuris sasniedz nākamajā pavasarī. Dzīves ilgums 4—8 gadi.
Nopietnākie dabiskie ienaidnieki ir pūčveidīgie putni un sermuļveidīgie zvēri. Susurim viegli atdalās āda — īpatnība, kas kalpo aizsardzībai. Ja kāds plēsējs satver dzīvnieciņa asti, tās āda, dzīvniekam cenšoties izrauties un izlocīties, notrūkst, nomaucas un paliek uzbrucējam. Sakropļotā aste pēc laiciņa nopūst un nokrīt, vai arī susuris pats to sev nograuž.
Augsnes ekoloģija
Augsnes ekoloģija ir ekoloģijas nozare, kas pēta augsnes ekosistēmu struktūru un funkcijas, kā arī faktorus, kas to ietekmē. Augsnes ekoloģija ir saistīta ar tādām zinātnes nozarēm kā augsnes zinātni, augsnes mikromorfoloģiju, augsnes mikrobioloģiju, augsnes zooloģiju un augsnes bioķīmiju.
Lembata
Lembata (id) vai Lomblena (Pulau Lomblen) ir sala Indonēzijā, Mazo Zunda salu arhipelāgā, Soloras salu grupas lielākā sala. Administratīvi ietilpst Austrumu Nusa Tengaras provincē, kur veido atsevišķu Lembatas apriņķi. Lielākā apdzīvotā vieta ir apriņķa centrs Levoleba. 71,5% iedzīvotāju ir katoļi, 27% — musulmaņi.
Augsnes ekoloģija
Augnes ekosistēmas funkcijas ir organisko atlieku noārdīšanās, humusa veidošana, barības elementu akumulācija un slāpekļa aprites nodrošināšana.
Bioķīmiskie procesi augsnē
Organisko atlieku mehānisko sasmalcināšanu veic augsnes saprofāgi, bet ķīmisko vielu sadalīšanu un transformāciju veic augsnē esošie mikroorganismi – baktērijas un sēnes. Vielu ķīmiskā transformācija notiek arī saprofāgu gremošanas traktā, kur uz augu atliekām iedarbojas simbiontiskā mikroflora, kā arī saprofāgu gremošanas sulas.
Lembata
Ģeogrāfija
Sala izvietojusies Indonēzijas dienvidaustrumos. Ziemeļos to apskalo Floresas jūra, dienvidos — Savu jūra. Aloras šaurums austrumos to atdala no Pantaras salas, bet Lamakeras šaurums rietumos — no Adonaras un Soloras. Sala vulkāniskas izcelsmes, reljefs kalnains, vairāki aktīvi vulkāni; augstākā virsotne ir Udžulevuna kalns 1524 m vjl.
Augsnes ekoloģija
Bioķīmiskie procesi augsnē
Ir pierādīts, ka augsnē esošo dzīvnieku gremošanas traktā var notikt arī humusvielu veidošanās. Mikroorganismiem ir “ārējā gremošana”. Tie izdala vidē īpašas olbaltumvielas – enzīmus, kas darbojas kā katalizatori bioķīmiskajās reakcijās augsnes ūdens šķīdumā. Šajās reakcijās organiskās vielas tiek sašķeltas un/vai pārveidotas citās vielās.
Lembata
Ģeogrāfija
Salā valda tropiskais klimats. Ainavā dominē tropiskie lietusmeži.
Augsnes ekoloģija
Apdzīvojošie organismi
Augsni apdzīvo vīrusi, baktērijas, sēnes, augsnes aļģes un dzīvnieki, augu saknes.
Augsnes baktēriju ekoloģiskās grupas
Fotoautrofās baktērijas enerģiju iegūst no Saules starojuma, līdzīgi kā zaļie augi fotosintēzes procesā. Pie fotoautotrofiem pieder ciānbaktērijas jeb zilaļģes.
Saprofītiskās baktērijas veic dažādu augsnes organisko vielu noārdīšanu, kuras ietilpst augu, dzīvnieku, sēņu un citu mikroorganismu atliekās, kā arī dzīvnieku ekskrementos. Organisko atlieku noārdīšanas procesā saprofītiskās baktērijas atbrīvo organiskajā vielā ieslēgto enerģiju un daļu no tās izmanto savu dzīvības procesu nodrošināšanai. Tās kalpo kā barība daudziem augsnes dzīvniekiem – bakteriofāgiem. Saprofītiskās baktērijas novērš slāpekļa, fosfora u. c. biogēno elementu izskalošanos no augsnes sakņu zonas. Dažas saprofītisko baktēriju grupas spēj noārdīt pesticīdus un piesārņojošās vielas, piemēram, naftas produktus.
Anaerobās sporas veidojošās baktērijas – cukurus saraudzējošās – daudzas no tām spēj fiksēt slāpekli un saraudzēt ogļūdeņražus, cieti, pektīnu, celulozi. Sazarotas dažādas formas baktērijas ar ļoti smalku micēliju < 1.5 μm diametrā, vairums brīvi dzīvojošas, koncentrējas vietās ar augstu organisko vielu koncentrāciju, bet ir arī dzīvnieku un cilvēka slimību ierosinātāji, augu endoparazīti.
Simbiotiskās baktērijas veido abpusēji izdevīgu kopdzīvi ar augiem. Augi nodrošina baktērijas ar organiskajām vielām, ko tie radījuši fotosintēzē. Baktērijas saista no atmosfēras gaisa slāpekli un nodrošina ar to augu. Gumiņbaktērijas (Rhizobium) – kustīgas nūjiņas, neveido sporas. Šīs baktērijas ir brīvi dzīvojošas, bet spēj ieurbties saknēs caur sakņu spurgaliņām un vairoties saimniekauga (tauriņziežu) šūnās, kur spēj fiksēt gaisa slāpekli. Gumiņbaktērijas sākumā piestiprinās saknes spurgaliņas šūnas virsmai. Baktērijas ietekmē saknes audu šūnas dalās un izveido gumiņus.
Patogēnās baktērijas izraisa augu, dzīvnieku un cilvēka slimības. Augos patogēnās baktērijas iespiežas caur sakņu sistēmu. Dzīvnieki un cilvēks var inficēties, nonākot saskarē ar augsni.
Sēnes
Visas sēnes ir heterotrofi organismi. Tās izdala vidē enzīmus, kas šķeļ dažādas organiskās vielas, t. sk. lignīnu, keratīnu u.c. grūti noārdāmas vielas. Diennaktī sēnes sadala 2-7 reizes vairāk organisko vielu, nekā patērē.
Mikoriza
Mikoriza ir ir sēņu un augu simbiotiski–mutuāliskas attiecības, sēņu hifām kolonizējot auga saknes. Šajās attiecībās abi organismi gūst labumu. Sēne augam piegādā minerālvielas un ūdeni, savukārt, fotosintezējošs augs sēnei piegādā oglekli.
Fauna
Augsnes fauna ir ļoti bagātīga. To apdzīvo gan vienšūņi, gan kukaiņi, gliemeži un posmtārpi. Galvenās grupas pēc barošanās ieradumiem ir fitofāgi, zoofāgi jeb plēsēji un bakterofāgi. Augsnē var dzīvot gan aerobi organismi, gan anaerobi organismi, dzīvojot ūdens pilienos starp augsnes daļiņām. Liela daļa organismu kādā dzīves posmā var attīstīties virs zemes un vēlāk dzīvi turpināt augsnē vai otrādi. Augsnes dzīvnieki regulē augsnes mikroorganismu populācijas, iespiežoties vissīkākajās augsnes agregātu spraugās.
Augsnes stāvokļa bioindikācija
Indikācijas nolūkiem ir jāizmanto nevis viena suga, bet sugu komplekss. Augsne ir nevis viena ekoloģiskā faktora, bet gan šo faktoru kompleksa darbības rezultāts. Saskaņā ar Šelforda likumu, organisma, sugas stāvokli nosaka tas ekoloģiskais faktors, kura vērtības atrodas vistuvāk minimālajam vai maksimālajam kardinālajam punktam. Konkrētās sugas organismu klātbūtne vai iztrūkums biotopa augsnē var indicēt kādu vienu ekoloģisko faktoru. Jo vairāk sugu tiks izmantotas, jo precīzāk var raksturot visu biotopa augsnē valdošo ekoloģisko faktoru kompleksu.
Edgars Vītols
Izglītība
2018. gadā ieguvis pedagoģijas zinātņu doktora grādu Latvijas Universitātē. 2011. gadā absolvējis Jāzepa Vītola Latvijas Mūzikas akadēmiju - maģistrantūras programma - “Mūzika”, specializācija - diriģēšanas pedagogs; bakalaura programma - „Mūzikas pedagoģija”, specializācija – kora diriģēšana; paralēli - studijas Latvijas Universitātes Juridiskajā fakultātē, studiju programma „Tiesību zinātņu bakalaurs”.
Darbība
Kopš 2004. gada ir Latvijas Universitātes FMF jauktā kora "Aura" mākslinieciskais vadītājs. Ar kori  "Aura"   Edgars Vītols ir izcīnījis:
Kopš 2008.gada Edgars Vītols ir arī Rīgas Valsts 2. ģimnāzijas jauktā kora diriģents un mūzikas pedagogs. Ar šo kori izcīnīts Grand Prix Latvijas skolu jaukto koru konkursā (2012 un 2017).
Ārštata diriģents „World Festival Choir” (Pasaules Festivālu koris), Norvēģija.
2013. gada 19. septembrī ieguvis Lielo balvu starptautiskajā konkursā "Luda Bērziņa balva".
Kopš 2015. gada - Jāzepa Vītola Latvijas Mūzikas akadēmijas Mūzikas pedagoģijas katedras vadītājs.
2015. gada XI Latvijas Skolu jaunatnes dziesmu un deju svētku noslēguma koncerta mākslinieciskais vadītājs un virsdiriģents.
Jelgavas Koru apriņķa virsdiriģents.
XXVII Vispārējo latviešu Dziesmu un XVII Deju svētku virsdiriģents.
Luitpolds
Luitpolds Kārlis Jozefs Vilhelms (dzimis, miris ) bija Bavārijas princis-reģents. Faktiski pildīja Bavārijas karaļa funkcijas, kad Luitpolda brāļadēls Ludvigs II, pamatojoties uz Ludviga ekstravaganto dzīvesstilu un finanšu vadību, 1886. gada 10. jūnijā tika atzīts par garīgi slimu un nespējīgu valdīt. Pēc Ludviga II nāves troņī nāca garīgi slimais Oto, un Luitpolds turpināja veikt reģenta pienākumus. Pēc Luitpolda nāves par pēdējo Bavārijas karali kļuva Luitpolda dēls Ludvigs III.
Luitpolds politiski bija mazaktīvs. Saglabāja vēsas attiecības ar Vācijas impērijā dominējošo Prūsiju. Luipolda laikā Minhenes pilsēta izvirzījās kā ievērojams kultūras centrs.
Čerska (Krievija)
Vēsture
17. gadsimtā ciemata vietā bija neliela zvejnieku apmetne Kresti (Кресты). 1891. gadā Krestu apkārtnē darbojās izpētes ekspedīcija poļu izcelsmes Arktikas pētnieka Jana Čerska vadībā. Čerskis ekspedīcijas laikā saslima un mira; ekspedīcijas vadību pārņēma viņa sieva Mavra, kura to noveda līdz beigām.
1931. gadā oficiāli tika nodibināta apdzīvotā vieta Ņižņije Kresti (Нижние Кресты), bet 1941. gadā tā kļuva par rajona administratīvo centru. 1950. gados uz ciematu no Ambarčikas pārcēla ostu, 3 km uz ziemeļiem no ciemata izbūvējot Zeļonijmisas (Зелёный Мыс) jūras ostu ar ciematu pie tā. 1963. gadā ciematam piešķīra pilsētciemata statusu un pārdēvēja Jana Čerska vārdā. Ciemata iedzīvotāju skaits 1989. gadā sasniedza 11 tūkstošus, līdz 2000. gadu sākumam strauji samazinājies; mūsdienās stabilizējies 2500 robežās.
Infrastruktūra
Čerskā atrodas ulusa administratīvās iestādes, slimnīca, divas skolas, bērnudārzs, kultūras centrs. Dienvidaustrumos no ciema kopš 1977. gada darbojas Ziemeļaustrumu pētnieciskā stacija. Ciemata administratīvajā teritorijā ir Zeļonijmisas osta, Čerskas lidosta. Sauszemes satiksme notiek tikai ziemas laikā pa ledus ceļiem. Dienvidos no ciema izveidots Pleistocēna parks, kura mērķis ir atjaunot mamutu laikmeta ekosistēmu.
Rotoskopija
Rotoskopija ir animēšanas tehnika, kurā tiek pārzīmēta darbība no video materiāla. Sākotnēji animatori projicēja filmu attēlus uz stikla paneļa un pārzīmēja darbību, mūsdienās šo ierīci aizstāj datori un programmas, ar automatizētām rotoskopēšanas iespējām.
Rotoskopiju izveidoja Makss Fleišers 1914. gadā, un to pirmoreiz izmantoja triju daļu sērijā Out of Inkwell. Fleišers radīja sēriju, lai demonstrētu savu jauno izgudrojumu. Fleišers iemūžināja kadrus, kuros redzams viņa brālis Deivs, kurš uzstājās klauna Koko lomā. Fleišers izmantoja klaunu Koko dzīvās-darbības kadrus kā atsauci, lai izveidotu animācijas tēlu. Fleišers izmantoja šo paņēmienu, veidojot tēlu Popeju 1929. gadā, Betiju Būpu 1930. gadā un animācijas "Supermens" filmu sēriju 1941. gadā. Disnejs sāka izmantot rotoskopijas tehniku 1930. gados, kad Fleišera patents beidzās. Vairākas Disneja agrīnās animācijas, piemēram, "Sniegbaltīte un septiņi rūķīši", "Pelnrušķīte" un "Alise Brīnumzemē", radīja, izmantojot rotoskopiju.
Vizuālo efektu nozarē termins rotoskopēšana attiecas uz paņēmienu, kā manuāli izveidot maskas elementu dzīvajai darbībai, lai to varētu likt uz cita fona. Rotoskopija filmā "Zvaigžņu kari" ir viens no slavenākajiem piemēriem. Pirmajā triloģijā aktieri turēja maskēšanai domātas nūjas. Vēlāk efektu tehniķi nūjas virsmu maskēja, lai radītu mirdzoša gaismas zobena efektu. Rotoskopijas pielietošanas iespējas unikāli parādīja filma "Putni" (rež. Alfreds Hičkoks, 1963), par noslēpumainu putnu mežonīgiem uzbrukumiem. Animators Ubs Iverks, kurš ir atbildīgs par daudziem Disneja panākumiem, izmantoja rotoskopiju, lai radītu biedējošus specefektus putnu ainās trillerī, kā rezultātā viņu nominēja Kinoakadēmijas balvai.
Deviņdesmito gadu vidū Bobs Sabistons, (MIT) mediju laboratorijas animators un datorzinātnieks, izstrādāja datorizētu "interpolētas rotoskopijas" procesu, ko izmantoja, lai izveidotu savu godalgoto īsfilmu Snack and Drink. Pēc tam režisors Ričards Linkleters sadarbojās ar Sabistonu un izveidoja pilnmetrāžas filmas Waking Life (2001) un A Scanner Darkly (2006). Linkleters bija pirmais režisors, kurš izmantoja digitālo rotoskopiju, lai izveidotu pilnmetrāžas mākslas filmu.
Izmantojot šo tehniku, izveidoja Amazon Prime oriģinālā sērija Undone (2019). Undone rotoskopētais animācijas stils, ko producēja studija Minnow Mountain un kas ietver dzīvās-darbības kadrus, palīdz tai izcelties no visa pārējā televīzijā. Katra filmas sekunde skaidri parāda, cik tālu ir nonākts no Ričarda Linklatera filmām Waking Life un A Scanner Darkly, pateicoties košiem akvareļu foniem un imersīvai trīsdimensiju videi.
Ārpus kartes
"Ārpus kartes" (en) ir 2022. gada ASV spraiga sižeta piedzīvojumu filma, kuras režisors ir Rubens Fleišers, scenārija autori ir Reifs Lī Džadkinss, Arts Markums un Mets Holovejs. Tā veidota pēc Uncharted videospēles motīviem, ko izstrādāja kompānija Naughty Dog un izdeva Sony Interactive Entertainment. Galvenās lomas atveidojuši Toms Holands, Marks Volbergs, Sofija Ali, Tati Gabriele un Antonio Banderass. Filmā Salivans (Volbergs) savervē Dreiku (Holands) sacensībai ar korumpēto miljardieri Santjago Monkadu (Banderass) un algotņu līderi Džo Bredoku (Gabriele), lai atrastu Magelāna ekspedīcijas dārgumu.
Filmas "Ārpus kartes" izstrāde sākās 2008. gadā, kad producents Avi Arads paziņoja, ka sadarbosies ar Sony Pictures, lai izstrādātu videospēles franšīzes kino adaptāciju. Sākās sarežģīts ražošanas process, kurā atsevišķos laika posmos bija piesaistīti dažādi režisori, scenāristi un aktieri. Filmu veidotāji Deivids O. Rasels, Nīls Bērgers, Sets Gordons, Šons Levijs, Dens Trahtenbergs un Treviss Naits sākotnēji tika piesaistīti kā režisori, savukārt projekta izstrādes sākumā Dreika lomai bija paredzēts Volbergs. Holands Dreika lomai izvēlēts 2017. gada maijā, bet Fleišers nolīgts par režisoru — 2020. gada sākumā. Filmēšana sākās 2020. gada martā un drīz vien tika apturēta. To atsāka tā paša gada jūlijā un ilga līdz oktobrim. Filmēšana norisinājās Bābelsbergas studijā Berlīnē, kā arī Spānijā un Dienvidaustrumāzijā.
Filmas "Ārpus kartes" pirmizrāde sākotnēji bija plānota, bet to vairākas reizes pārcēla saistībā ar COVID-19 pandēmijas ierobežojumiem. Filmas pirmizrāde notika Coliseum teātrī Barselonā. Latvijas kinoteātros to demostrēja no, bet ASV pirmizrāde bija dienu vēlāk — 18. februārī. Filma saņēma dažādas kritiķu atsauksmes, kritizēts tika scenārijs, aktieru atlase un oriģinalitātes trūkums, bet Holanda aktierspēle tika slavēta. Filmas pasaules kases ienākumi ir vairāk nekā 401 miljons ASV dolāru.
Erebusa un Terora līcis
Erebusa un Terora līcis ir ap 90 km plats līcis Vedela jūras ziemeļrietumu piekrastē Antarktīdā. Līci norobežo Dandī sala ziemeļos, Triniti pussala ziemeļrietumos, kā arī Vegas, Džeimsa Rosa un Sīmora salas rietumos. Ziemeļos Antarktikas šaurums līci savieno ar Brensfīlda šaurumu, bet rietumos Prinča Gustava šaurums atdala Džeimsa Rosa salu no Antarktīdas pussalas. Krasta līnija stipri izrobota, daudz salu, pussalu, līču.
Līci 1842. gada decembrī atklāja un līdz 1843. gada janvārim aptuveni nokartēja britu Džeimsa Rosa ekspedīcija, kas to nosauca par godu ekspedīcijas kuģiem Erebus un Terror. Detāli līča piekrasti pētījusi Zviedrijas antarktiskā ekspedīcija 1902./1904. gados, kas Snouhilas salā līča dienvidos ierīkoja atbalsta bāzi. Sīmora salā līča dienvidrietumos kopš 1969. gada darbojas Argentīnas polārstacija Marambio.
Alīna Gendele
Alīna Gendele (dzimusi Ludzā) ir latviešu sporta pedagoģe, sabiedriskā darbiniece un politiķe, Latgales partijas valdes locekle. Bijusi 13. Saeimas deputāte, ievēlēta no apvienības "Jaunā Vienotība" saraksta, kā arī Ludzas novada domes deputāte un priekšsēdētāja.
Dzīvesgājums
1983. gadā beigusi LVFKI, sporta pedagoga specialitātē. 2011. gadā Daugavpils Universitātē ieguvusi izglītības zinātņu maģistra grādu pedagoģijā.
Strādājusi specialitātē, bijusi Kaunatas vidusskolas direktore.
Bijusi Latgales plānošanas reģiona Attīstības padomes priekšsēdētāja, kā arī Ludzas katoļu draudzes revīzijas komisijas locekle.
Politiskā darbība
2005. gada pašvaldību vēlēšanās A. Gendele tika ievēlēta Ludzas pilsētas domē no partijas "Latvijas Ceļš" saraksta. 2009. gada Latvijas pašvaldību vēlēšanās tāpat ievēlēta Ludzas novada domē, pārstāvot LPP/LC sarakstu un 2010. gadā cviņa tika ievēlēta par Ludzas novada domes priekšsēdētāju. 2013. gada pašvaldību vēlēšanās A. Gendele pārstāvēja jau Latgales partiju un atkal tika ievēlēta Ludzas novada domē, tāpat kā arī 2017. gada pašvaldību vēlēšanās.
2018. gadā viņa nesekmīgi kandidēja 13. Saeimas vēlēšanās no apvienības "Jaunā Vienotība" saraksta, pārstāvot tajā Latgales partiju. 2021. gada pašvaldību vēlēšanās atkal ievēlēta Ludzas novada domē no Latgales partijas. 2022. gadā A. Gendele kļuva par 13. Saeimas deputāti notiesājoša sprieduma spēkā stāšanās rezultātā amatu zaudējušā partijas biedra Alda Adamoviča vietā. Kā Saeimas deputāte strādāja Latgales apakškomisijā un Valsts pārvaldes un pašvaldību apakškomisijā. Rudenī viņa kandidēja arī 14. Saeimas vēlēšanās no "Jaunās Vienotības" saraksta, atkal pārstāvot tajā Latgales partiju, taču netika ievēlēta.
Zigrīda Stungure
1950. gadā beigusi Latvijas PSR Teātra institūtu. No 1950. līdz 1951. gadam strādāja Liepājas teātrī, bet vēlāk kļuva par Dailes teātra aktrisi. Kopš 1955. gada filmējusies kino.
Frics Cvikijs
Frics Cvikijs (dzimis Varnā, Bulgārijā, miris  Pasadīnā, Kalifornijā, ASV) bija šveiciešu-amerikāņu astronoms. Lielāko savas dzīves daļu viņš strādāja Kalifornijas Tehnoloģiju institūtā Amerikas Savienotajās Valstīs.
1933. gadā, vērojot Berenikes Matu galaktiku kopu, Cvikijs pamanīja kādu anomāliju. Spožā matērija rotēja ātrāk, nekā to paredzēja aprēķini, balstoties uz matērijas masu. Cvikijs pirmais izsecināja, ka pastāv tumšā matērija, raksturojot to kā dunkle (kalt) Materie.
Rumpīši (Dagdas pagasts)
Rumpīši ir ciems Dagdas pagastā, Dagdas novadā. Atrodas 274 km attālumā no Rīgas.
Apdzīvotā vieta atrodas pie reģionālā autoceļa P55 (Rēzekne_Dagda).
W. (filma)
"W." (en) ir 2008. gada ASV biogrāfiska filma, kuras režisors ir Olivers Stouns. Galvenās lomas filmā atveido Džošs Brolins, Elizabete Benksa, Džeimss Kromvels, Elena Bērstina, Ričards Dreifūss, Tobijs Džonss un Tendija Ņūtone. Filmas pirmizrāde notika Ostinas filmu festivālā.
Filma veidota par 43. ASV prezidenta Džordža V. Buša dzīvi un atrašanos prezidenta amatā.